Urfan Alparslan - Wîkîpediya

# Urfan Alparslan

### Ji Wîkîpediya

Li vir ji yekî zêdetir gotar hene. Ji kerema xwe wan bike yek.

Urfan Alparslan

Urfan Alparslan, di sala 1945an de li bajarê Agirî, li gundê Mîrengiyê hatiyê dinyayê. Wî, xwendina xwe ya seretayî li wir xelas kiriye. Paşî di dibistana mamostatiyê de xwendina xwe domand. 1967an de dest bi mamostetiyê kir

Di sala 1979an de ji bo Serokatiya Belediya Agirî bû berendam û bû serokê Belediya Agirî. Dema bû serokê belediyê li gora îmkanên xwe karûbar ji gel re dikirin, gel ew kir rêber û baweriya xwe pê anî. Hêzên dewletê her roj êriş û provakasyonên xwe zêde dikirin. Rojekê bi 75 hevalên xwe ve hat girtin. Paşî sûîqest çêkirin û ew birîndar bû. Êrişên qirêj tucaran Urfan Alparslan ji tekoşîna gelê wî paş de nehişt. Xebatên xwe yên gelêrî bi xebatên siyasî ve gireda û bi awayekî kollektîf digel hevalên xwe xebitî.

Çend rojan beriya 12ê İlona 1980yî ji aliyê wezîrê hundirîn ve serokatiya belediyê ji Urfan Alparslan „hat sitandin“. 12ê Îlonê çêbû, bi biryara rêxistina xwe derbasî Kurdistana rojhilat bû.

Urfan Alparslan û grubek hevalên wî ji bo dîtinên cûda ji rêxistina xwe dûrketin. PSKT.-Roja Welat ava kirin. Wan di 1986an de Tevgera Sosyalîsta Kurdîstanê (TSK) avakirin û bi biryara bilindkirina tekoşînê li ser axa welat li Rojhilata navîn cîh girtin.

Urfan Alparslan, bi navê xwe yê din Kamilê Reşo, avakirin û parastina Kurdîstana serbixwe-azad û demokratîk ji xwe re kiribû armanc. Wî, bawer dikir ku şoreşa Kurdîstanê, encax dikare di riya tekoşîna çekdarî re bighîje serﬁraziyê. Bi wê baweriyê di damezirandina Ordiya Rizgariya Kurdistanê (ORK) de cih girt û vegeriya welat.

Urfan Alparslan û hevalên wî bi leşkerên Tirk û cehşên wan re di îlona 1988an da li sînorê Uludere-Beytuşebab dest bi şer kirin. Ew şerê wan 3ê Oktobera 1988an da li Uludere çiyayê Torisanê bi kîmyabarandina Tirkan bi dawî bû.

Urfan Alpaslan (Serhat, Ararat, Kamilê Reşo) Endamê navendî ên TSK (Tevgera Sosyalist a Kurdistané) û Serokê Konseya Leşkerî ya bilind a Artêşa Rizgarîya Kurdîstan bû (Kürdistan Kurtuluş Ordusu Yüksek Askeri Konsey Başkanı)

Urfan Alpaslan di sala 1945 an da li gundê Mirangî (Yurpınar) ya ku bi bajarê Agirî va girêdayîyê tê dinê. Li gundê xwe dibistana seretayî dixwînê, piştra terê dibistana mamostetîye. Sala 1967 dibistanê xilas dike û dest bi mamostetîyê dike, ev 6 sal dikude.

Sala 1973da li Stenbol ê dikeve Înstîtuya Ataturk a Perwerdeye (Istanbul Atatürk Eğitim Enstitüsû), vîya jî di sala 1975 an da diqedîne û cardin dest bi momostetîye dike. Di navbera salên 1975-1978 an da gelek caran tê sirgûn kirin.

1978 an da bi daxweziya xwe tere Agirî. 1979 da hilbijartina Şarederîyê da dibe namzetê PSKT ê û di vî hilbijartinê da dibe serokê bajare Agirî. Di vî demê da gelek tehdayî lê dibe, tê girtin, tê birîndar kirin. Piştî cûnta Leşkerî ya 12 Îlone ji welat derdikeve.

Di sala 1984 an da ew û Zeki Adsiz tev bi hevalên xwe yên din ji PSKT ye diqetin û xeta TKSP-Roja Welat ava dikin, dûra ev xet di bin nave TSK (Tevgera Sosyalıst a Kurdistané) dest bi xebatê diki. Ji bo destpêkirina şerî çekdarî derbazî Rojhilata Navîn dibe.

Di piştî perwerdeya leşkerî derbazî welat dibin û di 01.10.1988 de li çîyayê Sorisan di şer da şehîd dikeve.

Ji "http://ku.wikipedia.org../../../u/r/f/Urfan_Alparslan_1ae0.html" hatiye standin.

Kategorî: Şehîd

##### Views

- Gotar
- Guftûgo
- Revîzyona niha

##### Lêbigere